CKP วิ่ง 3% จับตาประกาศกำไรไตรมาส 2 โต-ครึ่งปีหลังผลงานเด่นรับไฮซีซั่น
CKP วิ่ง 3% จับตาประกาศกำไรไตรมาส 2 โต-ครึ่งปีหลังผลงานเด่นรับไฮซีซั่น
CKP วิ่ง 3% จับตาประกาศกำไรไตรมาส 2 โต-ครึ่งปีหลังผลงานเด่นรับไฮซีซั่น
18 ก.ค. 2562

ผู้สื่อข่าวรายงานว่า บริษัท ซีเค พาวเวอร์ จำกัด (มหาชน) หรือ CKP ล่าสุด ณ เวลา 12.01 น. อยู่ที่ระดับ 6.85 บาท ปรับตัวขึ้น 0.20 บาท หรือ 3.01% ด้วยมูลค่าการซื้อขาย 182.44  ล้านบาท

โดย บล.กรุงศรี ระบุในบทวิเคราะห์ โดยมองว่ากลุ่มที่คาดว่างบไตรมาส 2/62 จะเติบโตขึ้นมีดังนี้ (PTTEP, EA, BGRIM, GPSC, CKP, CPF, GFPT, TFG, CPALL, MTC, THANI, VGI, PLANB, MINT, VNT, WORK, MAJOR, JMT, PRM)
ด้าน บล.เอเชีย เวลท์ แนะนำ “ซื้อ” CKP ราคาเป้าหมาย 7.20 บาท/หุ้น มองว่า ผลประกอบการช่วงครึ่งปีหลังของปีนี้จะเร่งตัวขึ้น หนุนโดย ปริมาณน้ำไหลเข้าเขื่อนน้ำงึม 2 ยังเพิ่มขึ้นจากช่วงเดียวกันเมื่อปีก่อน ขณะที่เป็น High Season ในไตรมาส 3/62 และการเริ่ม COD โรงไฟฟ้าพลังน้ำไซยะบุรี 29 ต.ค. 62
ทั้งนี้ ประมาณการกำไรสุทธิปี 2562-2563 ที่ 1,135 ล้านบาทเติบโต 90% จากช่วงเดียวกันเมื่อปีก่อน และ 2,093 ล้านบาท เติบโต 84% จากช่วงเดียวกันเมื่อปีก่อนตามลำดับ โดดเด่นจากโครงการโรงไฟฟ้าไซยะบุรี และการบริหารจัดการน้ำที่โครงการน้ำงึม 2 ได้ดี
ทั้งนี้ คงคำแนะนำ “ซื้อ” ปรับราคาเป้าหมายขึ้นจาก 6.50 บาท เป็น 7.20 บาท โดยเพิ่ม Terminal Growth Rate จาก 0% เป็น 1% อิงวิธี Discounted Cash Flow